རྒྱལ་ཁབ་ཀྱིས་ཀྲུང་དབྱང་སྔོན་རྩིས་ཀྱི་ནང་ནས་མཚོ་སྔོན་གྱི་རྨོ་བསྐྱུར་ནགས་སྐྲུན་བྱ་བར་མ་དངུལ་སྒོར་བྱེ་བ་བཞི་དང་ས་ཡ་བཞི་གཏང་རྒྱུ་རེད། 
མཚོ་སྔོན་གྱི་རྣམ་པ་གསར་བའི་རྨོ་བསྐྱུར་ནགས་སྐྲུན་བྱ་བ་སྔར་ལས་བཟང་བོར་བསྒྲུབ་ཆེད། མཚོ་སྔོན་ཞིང་ཆེན་འཕེལ་རྒྱས་བཅོས་སྒྱུར་བྱ་བའི་ཨུ་ཡོན་ལྷན་ཁང་དང་། ཞིང་ཆེན་ནང་ཁུལ་གྱི་ཐིན་དང་ཅུའུ་བཅས་ཀྱིས་ཐེངས་དུ་མར་རྒྱལ་ཁབ་འབྲེལ་ཡོད་པུའུ་དང་ཨུ་ཡོན་ལྷན་ཁང་ཁག་ལ་སྙན་ཞུ་ཕུལ་ནས་འབྲེལ་ཟམ་བཙུགས། མིག་སྔར། རྒྱལ་ཁབ་འཕེལ་རྒྱས་བཅོས་སྒྱུར་བྱ་བའི་ཨུ་ཡོན་ལྷན་ཁང་དང་ནོར་སྲིད་པུའུ། རྒྱལ་ཁབ་ནགས་ལས་ཅུའུ། ཞིང་ལས་པུའུ། རྒྱལ་ཁོངས་ཐོན་ཁུངས་པུའུ་བཅས་ཀྱིས་མཉམ་དུ་ཉིས་སྟོང་བཅུ་དྲུག་ལོའི་རྨོ་བསྐྱུར་ནགས་སྐྲུན་གྱི་འགན་བབ་འཆར་འགོད་བཏོན་ནས། མཚོ་སྔོན་གྱིས་ས་མུའུ་སྤྱི་ཆིང་སྟོང་དགུ་ལྷག་ལ་རྨོ་བསྐྱུར་ནགས་འདེབས་བྱེད་རྒྱུར་བཀོད་སྒྲིག་བྱས་པ་དང་། ཟླ་དྲུག་པའི་ཟླ་མཇུག་ཏུ་ཀྲུང་དབྱང་སྔོན་རྩིས་ཀྱི་ནང་ནས་མ་དངུལ་སྒོར་བྱེ་བ་བཞི་དང་ས་ཡ་གཉིས་བཏང་།རྒྱུས་ལོན་བྱུང་བ་ལྟར་ན། ཟླ་བདུན་པའི་ཟླ་དཀྱིལ་དུ། མཚོ་སྔོན་ཞིང་ཆེན་འཕེལ་རྒྱས་བཅོས་སྒྱུར་བྱ་བའི་ཨུ་ཡོན་ལྷན་ཁང་གིས། ཞིང་ཆེན་ནོར་སྲིད་ཐིན་དང་ནགས་ལས་ཐིན། རྒྱལ་ཁོངས་ཐོན་ཁུངས་ཐིན་བཅས་དང་ལྷན་དུ་གྲོས་མོལ་བྱས་པར་མ་ཟད། འགན་འཁྲི་དང་མ་དངུལ་དུས་ལྟར་ལས་གཞི་གཉེར་བའི་རྫོང་ཁག་སོ་སོར་དངོས་འབེབས་བྱས།